પ્રગટ બ્રહ્મસ્વરૂપ પ્રમુખસ્વામી મહારાજની ૯૮મી જન્મજયંતિની રાજકોટમાં ભવ્યાતિ ભવ્ય ઉજવણી આગામી ડિસેમ્બર માસમાં થશે. પાંચ દિવસ ચાલનારા મહાકુંભમાં લાખો હરિભક્તો હરિરંગે રંગાશે. આ પૂર્વે સપ્ટેબર માસથી જ જુદા જુદા સમાજ સેવાના પ્રકલ્પો દ્વારા ધર્મના માધ્યમથી સામાજિક જાગૃતિનું અભિયાન હાથ ધરાશે. જે રાજકોટ શહેર અને સમગ્ર સૌરાષ્ટ્રના લોકોના જીવનમાં પાયાગત પરિવર્તન અને સુખાકારી લાવે એવું બની રહેશે. બુધવારે ‘નવગુજરાત સમય’ના કોર્પોરેટ કાર્યાલયની મુલાકાતે આવેલા રાજકોટ બીએપીએસના અપૂર્વમુનિ સ્વામીએ પ્રમુખસ્વામી મહારાજની જન્મજયંતિની ભવ્યાતિભવ્યની ઉજવણી અંગે અને ધર્મના માધ્યમથી લોક સુખાકારીના વિવિધ પ્રકલ્પો અંગે વિગતે વાતો કરી હતી.